Gigi Becali a fost făcut praf de Radu Paraschivescu. Totul a pornit de la anumite declaraţii făcute de patronul campioanei, prin care acesta susţinea că scriitorul l-ar fi contactat pentru a-i cere un sfat legat de o eventuală funcţie pe care şi-ar fi dorit-o la Voluntari.
Omul de afaceri susţine că l-a sfătuit pe Paraschivescu să stea departe de fotbal şi să îşi vadă de meseria lui. Auzind dezvăluirile lui Becali, scriitorul, invitat special în cadrul emisiunilor sportive de la Digi Sport, l-a contrazis pe Becali, în termeni duri.
Declaraţiile lui Gigi Becali despre Radu Paraschivescu
„Paraschivescu nu e om deștept? Ai văzut ce știe fotbal, de 10 ori mai bun ca mine. Ăla, ăla ăla, știe toate, cutare. Paraschivescu, scriitorul. Când a vrut să se ducă la Voluntari, m-a sunat pe mine, deși mă critica.
M-a întrebat ‘Dom’le, vreau să mă duc la Voluntari, ce zici’. I-am zis ‘Vrei să îți spun adevărul? Vezi de treaba ta. La fotbal..’. Acum vreo 5 ani. Omul știa, e deștept, știa că pot să îi dau un sfat bun. M-a sunat că dacă se duce la Voluntari.
I-am zis ‘Băi, omule, eu zic să îți vezi de treaba ta’. ‘Păi, bă, gainarul e la găini, ciobanul e la oi, văcarul e la vaci, dumneata ești acolo la carte. Vrei să te faci de râs? Dacă vrei să te faci de râs, du-te’”, a spus Becali, citat de fanatik.ro.
Gigi Becali, făcut praf de Radu Paraschivescu
Radu Paraschivescu l-a atacat dur pe Becali, susţinând că latifundiarul a fost cel care l-a contactat pentru a-i oferi un post la Voluntari, fiind refuzat. În postarea de pe Facebook, Paraschivescu a adus aminte şi de perioada în care patronul FCSB a fost după gratii, atunci când roş-albaştrii câştigau penultimul titlu.
„Într-o intervenție telefonică la Fanatik, patronul FCSB minte fără strop de rușine. Personajul, cu care refuz să intru în dialog din 2008, afirmă că l-aș fi rugat să mă ajute să ajung manager la FC Voluntari.
În realitate, a fost exact pe dos. Personajul m-a sunat ca să-mi facă această propunere, pe care evident că am refuzat-o. „O să vă sune și finul”, a insistat personajul. „O să-i răspund la fel”, am spus. Nu știu dacă personajul poate produce dialogul nostru, spre a vedea cine minte. Eu pot.
Să nu uităm că e un vorba de un ins care și-a pus guler ghipsat ca să iasă mai devreme din închisoare. Și care, din același motiv, a „scris” cinci „cărți”, deși singur afirma că „de la citit îmi lăcrimează ochii, m-ai înțeles”?”, a postat pe Facebook Radu Paraschivescu.